Կոֆուկու ձի

Կոֆուկու ձի (ճապ.՝ 興福寺 Կո:ֆուկու-ձի), հնագույն բուդդայական տաճար Ճապոնիայի Նարա քաղաքում։ Տաճարը պահպանվում է որպես ՅՈՒՆԵՍԿՕ-ի Համաշխարհային ժառանգության օբյեկտ։ Կոֆուկու ձին հանդիսանում է հոսսո դպրոցի գլխավոր տաճարը (որը համապատասխանում է հնդկական փիլիսոփայական յոգաչարա դպրոցին, դպրոցի հիմնադիրը Դոսյոն է)։ Տաճարում շարունակվում է սավաստիվադայի կուսյա ավանդույթը, որը կենտրոնացված է Վասուբանդհուի «Աբհիդհարմակոշա» տրակտատի ուսումնասիրության վրա։ Տաճարը մտնում է հարավի յոթ խոշորագույն տաճարների թվի մեջ։ Տաճարը հիմնադրվել է Կիոտո քաղաքում, բայց 710 թվականին տեղափոխվել է Նարա։ Պատմություն Հոսսո շյու դպրոցի գլխավոր տաճարը սկզբնապես կառուցվել է Կիոտոյի Յամաշինա կու շրջանում Ֆուձիվարա տոհմի կողմից։ Տաճարը մայրաքաղաքի հետ տեղափոխել են Նարա։ Երկար ժամանակ հսկվել է Ֆուձիվարա կլանի կողմից։ Նարա ժամանակաշրջանի ընթացքում այն մտել է մեծ տաճարների քառյակի մեջ, իսկ Հեյան ժամանակաշրջանում՝ յոթ մեծ տաճարների թվի մեջ։ Հետագայում տաճարը Յամատո գավառի պաշտպանության դեր է կատարել։ Մեյձիի հեղափոխության ժամանակ, երբ սինտոիզմը պետական կրոն էր հայտարարվել, տաճարը կորցրել էր իր կարգավիճակը, սակայն պահպանվել է և դասվել հոսսո և կուսյա դպրոցներին։ Շինություններ Տաճարը հայտնի է հետևյալ շինություններով՝ բազմաթիվ քանդակներով և զոհասեղաններով երեք ոսկե դահլիճներ։ Հոկուեն դո, հյուսիսային ութանկյուն տաղավար, որը կառուցվել է 721 թվականին, Դայբուցույո ոճով առաջին տաճարներից մեկը, վերակառուցվել է 1210 թվականին։ Տոկոն դո, արևելյան տաղավար կարևոր քանդակներով և զոհասեղաններով, կառուցվել է 726 թվականին Շյոմու կայսրի հրահանգով, վերակառուցվել է 1415 թվականին։ կենտրոնական դահլիճ, որը կառուցվել է 710 թվականից մինչև 724 թվականը, վերանորոգվել է 1811 թվականին, վնասվել է տեղումների պատճառով և այսօր չի գործում, մասունքները տեղափոխվել են այլ տաղավարներ։ Սանձյու նո տո, եռահարկ պագոդա, որը կառուցվել է 1143 թվականին։ Գոձյու նո տո, հնգահարկ պագոդա ավելի քան 50 մետր բարձրությամբ, կառուցվել է 725 թվականին և վերակառուցվել 1426 թվականին՝ ավերումից հետո։ Պատկերասրահ Ծանոթագրություններ Արտաքին հղումներ Kōfuku-ji web site Արխիվացված 2019-12-29 Wayback Machine Kōfuku-ji web site (ճապ.) Kohfukuji Temple, from The Official Nara Travel Guide Արխիվացված 2019-12-28 Wayback Machine Nara Prefecture page on Kōfuku-ji Արխիվացված 2004-08-20 Wayback Machine UNESCO Exhibition of artifacts from Kofukuji reviewed in The Japan Times Աղբյուրներ John Bowring, Richard (2005). The religious traditions of Japan. Cambridge University Press. էջեր 77–78. ISBN 0-521-85119-X. Noma, Seiroku; John M. Rosenfield; Bin Takahashi (2003). The Arts of Japan: Ancient and medieval. Kodansha International. էջեր 84–85. ISBN 4-7700-2977-2.